Downloaded from YTS.MX
Official YIFY movies site: YTS.MX
Kun äiti alkoi odottaa minua vuonna 1963, -
perheeni elämä mullistui.
Koska kuudes lapsi oli tulossa, -
he pääsivät sosiaalihuollon asuntojonon ohi.
Minun ansiostani vanhempani muuttivat lähiöstä -
Pariisin 13. arrondissementtiin.
Flora, veisitkö lapset kouluun? - Sopii.
Lapsia oli monta jo ennen minua: Edmond, Richard...
...Nicole, Jacques...
...ja Jacqueline.
Lainasin naapurin puhelinta.
Kertokaa miehelleni, että menen synnärille.
Ei teidän tarvitse.
Häntä ei tarvita. Mitä hyötyä hänestä olisi?
Jacquelinen pitää harjoitella laulutuntia varten.
Edmond ei halua kylpeä, suihku riittää.
Nicole ottaa finnilääkettä. Richard...
Mene jo sairaalaan! - Olkaa kilttejä Richardille.
Päivää, madame Perez.
Hyvä, jatkakaa! - No niin...
Onko se tyttö? - Poika.
Poika... Sepä hienoa.
Mitä nyt?
Mitä tapahtuu? Tohtori?
Kampurajalka. - Onko hän kömpelö?
Se on epämuodostuma.
Roland... - Älkää nousko.
Haluan nähdä poikani! Roland!
Kolmesta leikkauksesta huolimatta -
jalkani pysyi elottomana tynkänä.
Se oli kuin jalan luonnos, -
vailla kantapäätä ja aivan vääristynyt.
PERUSTUU TOSITARINAAN
Poika tarvitsee jalkatuet voidakseen kävellä.
Ei, tohtori Bathany. - Miten niin ei?
Kai Roland pystyy kävelemään?
Kuten muutkin?
On tärkeää, ettei hän kävele.
Se voi pahentaa epämuodostumaa.
Roland ei ole epämuodostunut.
Jos hän kävelee ilman tukia, käy huonosti.
Hän ei saa laskea painoa jalalle.
Kun hän alkaa kävellä, hän tarvitsee tuet.
Tällaiset, tai tuollaiset.
Muuten seuraukset ovat peruuttamattomat.
Niin todella.
Tukien kanssa hänestä ei koskaan tule tervettä.
Ne tekevät hänestä vammaisen loppuelämäksi.
Madame... Poikanne on jo vammainen.
Maklouf? - Niin?
En toivonut hänelle tällaista elämää.
Äiti ei hyväksynyt tosiasiaa.
Hän oli jättänyt kotimaansa -
antaakseen lapsille paremman tulevaisuuden...
Päivää, madame Perez.
...siispä hän raahasi minua kaikkialle.
Kampurajalan aiheuttama jalan vinouma -
ja surkastuma.
Olen yleislääkäri, menkää ortopedille.
Voisimme leikata hänet, -
ja antaa sen jälkeen jalkatuet.
Ja sitten mahdollisesti vielä yksi leikkaus.
Toinen vaihtoehto on, että leikataan, -
ja vielä toinen leikkaus, ja sitten tuet.
Tapasin äitini kanssa usean vuoden aikana -
lukemattomia spesialisteja ja professoreita...
Voimme ajaa kollegoideni luo Amsterdamiin.
Minun autollani. Poika voi istua takapenkillä.
Ei missään nimessä! Se on vaarallista.
Kemia ei saa tulla väliin.
Vaihtoehtoja on runsaasti.
...mutta myös säälittäviä puoskareita.
Jalkaa ei enää voida suoristaa.
Poikanne ei koskaan kävele normaalisti.
Odotitte liian kauan.
Madame Perez...
Se kesti todella kauan.
Lopulta löin oven kiinni ja huusin apulaiselle.
Ei se ole apulaisen vika. - Se nainen tiesi!
Vulgaari ihminen olisi kutsunut heitä huijareiksi.
Mutta...
Jos kaikki, aivan kaikki lääk...
Paljon onnea vaan!
Paljon onnea, Roland!
Paljon onnea vaan!
Kas noin.
Hän on todella kasvanut.
Koska lääketiede ei voinut parantaa jalkaani, -
äiti kääntyi korkeamman voiman puoleen.
Älä anna kenenkään pilkata häntä.
Anna hänen kävellä kuten muutkin. Tee ihme.
Tee niin, että Roland voi kävellä ja juosta.
Nopeammin kuin kaikki muut.
Hän koki saaneensa tehtävän -
ja kyhäsi jopa alttarin olohuoneen patterin päälle.
Kellon ympäri hän rukoili Jumalalta -
ja kaikilta hänen pyhimyksiltään ihmettä.
Isä, tule! - Valmista tuli. Teen lihapullat.
Yhdellä ukolla oli punaiset posket ja valkoparta.
Rabbi Meir Baal Haness.
Chaim Pinto, oikealla oleva mies kirjan kanssa.
Ja tietysti - Baba Sali.
Kaikkien rukouksien jälkeen -
äiti odotti ihmettä joka aamu.
Miksi, lapseni?
Esther, pelaa nyt!
Lopeta nyt Herran tähden se rukoilu!
Kaikki rukoilevat jo rauhaa maan päälle.
Madame Benaoyun rukoilee sitä päivät pitkät.
Rukoile sinä, että perheelläsi olisi toimivat jalat.
En nosta kortteja, kun rukoilen. En koskaan!
Niin on hyvä.
Rukoilet pojalle toimivia jalkoja. Et muuta.
En välitä mistään ihmeestä.
Vilkaisen vain.
Mahtaakohan Jumalaa ärsyttää äidin rukoilu?
Jumala alkaa varmaan olla aika kyllästynyt.
Hyvää yötä. - Hyvää yötä.
Ei hätää.
Tuo äskeinen lääkäri oli huiputtaja.
Mikä on puiputtaja? - Huijari.
Mitä otetaan?
Madame Perez, kaikki naapurit ihmettelevät...
Miksi viivyttelette jalkatukien kanssa?
Viisi porkkanaa ja kaksi kesäkurpitsaa.
Se akka.
Olen jo monta kertaa sanonut, että Rolandin pitää aloittaa koulu.
Hän tarvitsee jalkatuet pikimmiten.
Ei tarvitse.
Tarvitseepas.
Lain mukaan hänen pitää aloittaa koulu nyt.
Eikä pidä. Olen ottanut asioista selvää.
Keneltä? - Madame Farahilta.
Hän vakuutti, ettei sellaista vaatimusta ole.
Kysykää häneltä! - Hyvä on.
Missä virastossa hän työskentelee?
Ei missään, hän on naapurini.
Madame Perez... - Yasmina tietää.
Mikään laki ei pakota lasta kouluun.
Ei pidä paikkaansa.
Lain mukaan lapsen on saatava opetusta.
Se tarkoittaa, että Rolandin on käytävä koulua.
Taitaa olla kiire.
Hei. Anteeksi, että myöhästyin.
Minulla on tapaaminen. Mistä on kyse?
Voisitko tulla auttamaan minua nyt heti?
Tietysti, tulen heti paikalla.
Sanoinko sen oikein?
Asutte nyt tasavallassa, -
ja täällä pitää noudattaa lakeja.
Ette ole enää Marokossa.
Minun on mentävä, hätätilanne.
Poikanne ei kehity, jos hänet suljetaan tänne.
Hänen on saatava kokea ulkomaailma.
Tuomitsette hänet kurjaan elämään!
Vielä pitkään tämän jälkeen, -
lukemattomista lääkärikäynneistä huolimatta, -
jatkoin ryömimistä pitkin sinistä linoleumilattiaa.
Opin, missä epätasaisuudet sijaitsivat.
Keittiön kynnys naarmutti polvia.
Hallin liukkaalla lattialla sai hyvät vauhdit.
Mitä teet? Älä!
Irti! - Se on minun!
Mitä tuli henkilökohtaiseen kehitykseeni eristyksissä...
...olin onnekas, sillä siskojeni ansiosta...
...maailma tuli luokseni.
Rakastan häntä. Mikä meni vikaan?
Löysin Sylvie Vartanin, -
siskoni ja hänen ystäviensä idolin, -
joka kaikissa lauluissaan kuvaili niin osuvasti -
teinivuosien myrskyisiä tunteita.
Hän lumosi minut.
Madame Perez, -
Roland on sijoitettava kasvatuskotiin.
Olemme käynnistäneet selvityksen. Mielestämme haittaatte hänen kehitystään.
Miten äiti voi haitata poikansa kehitystä?
Se on mahdotonta. - Ikävä kyllä ei ole.
On äitejä, jotka polttavat tai juovat.
Ja sitten on teidän kaltaisianne.
Rolandin olisi pitänyt aloittaa koulu syyskuussa.
Hänen pitää oppia lukemaan.
Muuten hän ei ehkä koskaan saa muita kiinni.
Tuomitsette hänet eristäytyneeseen elämään.
Kaikki lukee kansiossa.
Saimme asiantuntija-apua tilanteen arviointiin.
Tiedämme, mikä on parasta pojallenne.
Tiedättekö, mitä Roland syö aamiaiseksi?
En. - Ette niin.
Lukeeko kansiossa, mitä se tarkoittaa, -
kun hän raapii käsivartta ja kättä?
Se tarkoittaa, että häntä stressaa!
Lukeeko siinä, miten hän nukahtaa?
Hän tekee näin päällään.
Muuten hän ei saa unta!
Millaisesta pastasta hän pitää?
Ette tiedä mitään.
Teillä on hienoja teorioita, mutta ette tunne Rolandia!
Tiedän hänestä kaiken. Kaiken!
Kun poikani aloittaa koulun...
...hän kävelee sinne itse.
Se akka on hullu. Hullu!
Sinä saat ihanan elämän.
Lupaan sinulle sen.
Se akka puhuu pelkkää pötyä.
Sinä kävelet vielä.
Teet vielä suuria tekoja, mchikpara.
Suurempia kuin kukaan muu.
Löydämme sinulle vaimon.
Ihanan vaimon.
Saat ihanan avioliiton.
Saat ihania lapsia.
Lupaan, että ihme tapahtuu vielä, mchikpara.
Mitä "mchikpara" tarkoittaa?
Se tarkoittaa "annan sinulle henkeni".
Äidin usko pystyi siirtämään vuoria.
Tulkaa takaisin kolmen viikon kuluttua. - Selvä.
Roland? Missä se pikku vintiö on?
On kai taas ulkona polttamassa, -
aivan kuten veljensä.
Jos polttelet taas jengiläistesi kanssa, soitan heti poliisille.
Mchikpara! Mchikpara, tämä on ihme!
Mchikpara!
Osoite on tuossa alhaalla.
Ei puhelinnumeroa, mutta osoite.
Veljeni sanoi, että eräs tyttö, -
jolla oli sama ongelma kuin Rolandilla...
...parani tämän lääkärin ansiosta.
Mitä olet sanonut Rolandille?
Väliäkö sillä? - Sanoitko, että se on ihme?
Lakkaa sekoittamasta pojan päätä.
Lakkaa uskomasta mihin tahansa.
Se oli ihme, kun Mooses jakoi meren, -
ja kun Persian kuningatar pelasti juutalaiset.
Ne olivat ihmeitä.
Tämä on postikortti, johon veljesi Marokossa on raapustanut osoitteen.
Kävimme tohtori Bathanyn luona uudelleen.
Että Roland saisi jalkatuet.
Päivää, madame. - Niin?
Anteeksi, että emme varanneet aikaa, -
mutta haluamme tavata tohtori Vergepochen.
Mitään tohtori Vergepochea ei ole.
Anteeksi? - Mieheni ei koskaan ollut lääkäri.
Hän on monsieur Vergepoche, ei tohtori.
Minulle oli kerrottu, että hän oli lääkäri.
Entä monsieur Vergepoche?
Hän kuoli kuukausi sitten.
Mitä tarkoitatte?
Onko hän... kuollut?
Otan osaa...
Suruun.
Anteeksi.
Mchikpara.
Ei, et saa sanoa noin. Onko selvä?
Pojan ei kuulu antaa henkeään äidilleen.
Ei koskaan.
Minä annan henkeni sinulle.
Et saa sanoa niin. Älä enää koskaan sano niin.
Onko selvä?
Et koskaan. Tule, tule.
Älä koskaan sano sitä.
Älä koskaan. Älä koskaan.
Mieheni ei ollut lääkäri. Hän oli nikamanikkari.
Hänellä ei ollut tutkintoa eikä koulutusta, -
mutta hänellä oli lahja.
Voin yrittää auttaa teitä, jos haluatte.
Olette enkeli. Enkeli.
Kertokaa kaikille, että poikani kävelee pian.
Mainiota. - Ja parsanne on pehmeää.
Kiinnittäkää siihen tuet!
Mitä ruoaksi? Makaroneja? - Ranskalaisia.
Madame Fleury...
Antakaa vielä yksi mahdollisuus.
Tiedän, että annatte sen minulle, -
koska tahdotte Rolandin parasta.
Tiedättehän, että minäkin tahdon sitä, -
mikä on parasta pojalleni.
Saimme juuri suuren, suuren mahdollisuuden.
Suuren mahdollisuuden.
Joten saisinko...
Saisinko pyytä teiltä vielä vähän aikaa?
Selvittääkseni, onko tämä se ihme, -
jota olemme odottaneet niin kauan?
Opetatteko häntä lukemaan?
Kyllä. Kyllä, kyllä!
Vergepoche valmistaa tukikorsetteja ja lastoja, -
jotka kiinnitetään joka aamu ja ilta.
On tärkeää, että ne vaihdetaan aina, -
ja ettei Roland saa liikkua lainkaan.
On oltava tarkkana.
Emmekö kutsu vieraita puoleentoista vuoteen?
Haluatko parantaa poikasi vai kutsua vieraita?
Molempia.
Auta. -Edmond, anna telkkarin olla. Minä siirrän.
Ei, se pitää pujottaa edestä, -
että se painaa kantapäätä ulospäin.
Olen pujottanut sen edestä. Niin minä aina teen.
Ei, ei, ei.
Tästä. Pujottakaa se tästä.
Tiedän, mutta silloin häneen alkaa sattua.
On ensiarvoisen tärkeää, että teette juuri kuten sanon.
Tiedän, miten poikani jalka toimii.
Olkaa huolellinen, muuten kaikki on turhaa.
Hyvä on... - Teen tämän nyt selväksi.
Noudatatte ohjeitani, tai lopetan.
Sen on oltava kireällä. - Kiristät liikaa.
Tiedän, mitä teen. - Mutta se on liian kireällä.
Häneen alkaa sattua. - Sen on oltava kireällä.
Lopettakaa!
Sehän on ylösalaisin! - Eikä ole!
Onpas! - Pitelet kuvaa ylösalaisin.
Kaikki naiset käyvät sen läpi. Tänään puhumme vaihdevuosista.
Seurassamme on kolme asiantuntijaa...
Ollessani paikallani kellon ympäri syksyllä 1969 -
katsoin kaiken, mitä telkkarista tuli.
Aivan kaiken. Sata prosenttia tv-oppaan sisällöstä.
Palaan pian.
Mitä sinä teet?
Haluan olla vammainen.
Olimme huolimattomia.
Ikävä kuulla.
Se oli typerä ajatus. - Ei ollut.
Kun tulitte luokseni, aioin muuttaa ja elää leppoista lesken elämää.
Tiedän. Mutta tohtori... - En ole lääkäri!
Madame Vergepoche...
Tietysti teillä on oikeus jäädä eläkkeelle.
Mutta olen varma, että miehenne ei koskaan olisi hylännyt potilasta.
Hänellä oli 2 567 potilasta, eikä hän tiennyt yhdenkään nimeä.
Mutta te tiesitte kaikkien.
Kaikkien.
Kohtelin heitä kuin omia lapsiani.
Mistä Roland pitää?
Hänen äänensä kuului kotonamme joka päivä.
Vartan muuttui osaksi hoitoa.
Mitä ihmeellistä tuossa hiton naisessa on?
Päivää. - Päivää.
Ostamme kaikki Sylvie Vartanin levyt.
Hardy on hyvä, muttei vedä Vartanille vertoja.
Vartan on...
Vartan koskettaa meitä.
Vartanista on tullut -
suuri kansallinen tähti ja yéyé-idoli, -
ja suhde Johnnyyn vasta saikin fanit sekaisin.
Hänellä on kansainvälinen ura.
Hän on laulanut kaikkialla. Yhdysvalloissa, Japanissa...
Kanadassa. - Argentiinassa, Brasiliassa...
Mikä on?
Haluatko säästää rahaa vai parantaa poikasi?
Vartanin lempikirja on Marcel Proustin Kadonnutta aikaa etsimässä.
Rahasta tulee aina riitaa. - Paljonko?
10 000 frangia.
10 000 frangia? - Huomaatko? Heti tuli riitaa.
Roland? Roland!
Tämä kappale on soinut jo 20 kertaa!
Voisitko edes hiljentää? Roland!
Roland!
Niin?
Te puhuitte muutamasta kuukaudesta.
Kyllä, mutta se kestää kauemmin.
Ihmeitä ei tapahdu yhdessä yössä.
Lupasitte opettaa häntä lukemaan.
Hän ei halua lukea!
Keskusteluissa madame Fleuryn kanssa -
äiti oli suunnattoman charmikas ja vakuuttava.
Oli sivupolkuja, korkeita äänensävyjä, itkua ja suuria tunteita. Kaikkea.
Valon nopeudella. - Hän askartelee, lepää...
Madame Perez, olette valehtelija!
Miksi hän ei opi lukemaan?
Jopa Jacques osaa lukea.
Niin, osaan lukea.
Lukeminen ei kiinnosta Rolandia.
Mutta akan mukaan hänen on pakko.
Miten niin "jopa Jacques osaa lukea"?
Äiti on kokeillut tavuviivoja ja kaikkia muita menetelmiä.
Mikään ei toimi.
En rakasta lukemista, mutta minä luen.
Olette nähneet, että luen.
Muistatte kai, kun luin 300 sivua Balzacia yhdessä viikonlopussa?
En ole valehtelija. - Ei kukaan niin väitäkään.
En vain voi tehdä aivan kaikkea täällä kotona.
En voi tehdä kaikkea. Mutta en ole valehtelija.
Balzac, opeta häntä lukemaan.
Balzac... - Miten? Isä?
Ja niin syntyi Jacquesin kekseliäs menetelmä -
opettaa minut lukemaan Vartanin avulla.
Ensin opettelin yhden kappaleen ulkoa.
Sitten opettelin kaikki äänet.
"Tänä iltana minä olen kaunein."
"Kaunein."
A? - Aivan, siinä on A.
Sipuli, sohva, suuri, super, saukko...
Niitä on mielin määrin.
U? - Olemme puhuneet E:stä kolme päivää.
Kuuletko A:ta? Et, koska sitä ei ole siinä.
"Kuiskata sinulle", onko siinä A:ta?
Lopulta piti oppia sanat.
"Mene." Tuo on "sinne". Tuossa lukee "mene".
A? - Oletko tyhmä? Se lukee tuossa.
Sain sen.
Johnny menetti auton hallinnan ja ajoi ojaan.
Johnny Hallyday ja Sylvie Vartan olivat matkalla gaalaan.
Onnettomuus sattui puoli yhdeksän aikaan -
valtatie 83:lla Roppen lähellä.
Heidät vietiin heti sairaalaan, -
missä reportterimme keskusteli laulajan kanssa.
Esther, sytytät vielä asunnon tuleen.
Muutama kuukausi onnettomuuden jälkeen, -
kuin ihmeen kaupalla...
...Vartan seisoi jälleen lavalla.
Akka...
Madame Fleury, hauska nähdä teitä.
"Olet 15, ja löydät vielä onnen, -
josta olet unelmoinut niin pitkään."
"Kun laulan, sinulle laulan."
"Kyllä, sinulle laulan." - No niin, Roland.
Hyvä, mchikpara.
"Hän on todellinen herrasmies, -
monsieur de Charlus sanoi tarjoilijasta."
"Koska eniten arvostamme heitä, -
jotka omaavat suurimpien hyveiden lisäksi..."
Missä te viivyitte?
Rakkaani...
Huomenillalla Abikhezerin perhe tulee kylään.
Ylihuomenna Darmounit -
ja sitä seuraavana päivänä Shoushanat.
Tule!
Tästä lähtien meillä on vieraita koko ajan.
Kaikki tämä pois.
Noin! Hyvä, Roland!
Loistavaa. Hyvältä näyttää.
Meidän ei tarvinne enää tavata. - Tiedättekö...
Meidän ei ole koskaan tarvinnut tavata.
Hyvästi, madame Perez.
Hyvästi...
...akka.
Ole reipas ja tee harjoituksesi.
Kiitos, tohtori.
Näetkö, miten olet kasvanut?
Pikku vintiöni.
Kas noin.
Älä puhu kenellekään metrossa.
Äläkä kerro jalastasi, se on turhaa.
Minun, minun, -
minun, minun ja minun, minun.
Ja aivan kuten äiti oli luvannut, -
kun oli aika aloittaa koulu, -
pystyin ikätovereideni tavoin -
kävelemään sinne ihan itse.
Ihmeen jälkeen Esther oli sitä mieltä, -
että emme voineet tyytyä tavalliseen kouluun.
Myöhäisen koulun aloitukseni -
äiti selitti näyttämötaidekoulun rehtorille sillä, -
että olin ollut mukana elokuvassa Marokossa -
ja noussut kuuluisuuteen.
Minut löydettiin lomamatkan aikana, ja minusta tuli siellä suuri tähti.
Ja tähti minusta tulisi Ranskassakin.
Äidin lupaama ihana elämä saattoi vihdoin alkaa.
Demi-plié.
Relevé.
Pitäkää asento.
Kaksi, kolme... Noin, hyppää!
Kaksi, kolme, neljä...
Chassé, chassé, grand jeté.
Chassé... Jalat yhteen.
Nouse ylös.
Mikä tuo on?
Riisu sukkahousut.
Nuori mies, riisu sukkahousut.
Olin auto-onnettomuudessa -
Casablancassa enoni kanssa.
Mitä sinä sitten täällä teet? - Äidin takia.
Vammaiset eivät voi käydä tanssikoulua.
Tuhlaatte aikaamme!
Menikö hyvin?
Toistakaa pas de basque selkeällä siirtymällä -
ensimmäisessä asennossa kädet ojennettuina.
Mademoiselle Corbeau? Oletteko järjiltänne?
Kuka olette?
Nainen joka lähetti poikansa tanssikouluun.
Ymmärrän. - Ette taida ymmärtää.
Jos hän kaatuu, hän nousee ylös!
Teidän ei tarvitse nöyryyttää häntä luokan edessä, joka nauraa hänelle.
Tekeekö opettaja niin?
Olette häpeäksi ammatillenne. Häpeäksi!
Miten voitte lähettää 7-vuotiaan lapsen kotiin?
Hän on seitsemän! Arvatkaa, mitä luulen.
Äiti todella onnistui selittämään, -
miksi kuuluin tanssikouluun.
Päivää, madame Corbeau.
Päivää, madame Perez.
Nähdään, mchikpara.
Et ikinä vapaudu tuon naisen otteesta.
Pikku tyhmyri. Paikoillenne, lapset!
Hei. - Hei.
Mitä on tapahtunut?
Chirac haluaa antaa minulle mitalin.
Akka ehdotti minua.
Madame Fleury.
Outoa, eikö vain?
Kunniamitali.
Ranskan tasavallalta.
Minulle.
He ovat oikeassa.
Tein vain, mitä kaikki äidit tekevät.
Ei.
Sinä teit ihmeen.
Äiti ja naapurimme suunnittelivat vaatteita ja kampauksia kuukausia.
Minusta kaikkein hienointa H-hetkessä oli se, -
että Ranskan tasavallan kunnioittaessa Marokon pientä naista, -
naapurit olivat hoksanneet antaa Estherille korkokengät.
Tämän yksityiskohdan ansiosta kookas Jacques Chirac -
saattoi kiinnittää mitalin joutumatta kumartamaan liikaa.
Tämä on kunnia. - Kiitos.
Madame Perez. - Madame Fleury.
Kas noin.
Älä puhu kenellekään metrossa. - Äiti...
Minun, minun, minun, minun ja minun, minun.
Mukavaa päivää.
Niin komea.
Mikä kiire sinulla on?
Parin pilkan- ja häpeäntäyteisen vuoden jälkeen -
minua ei enää pidetty koulun rampana.
Roolin saa Roland Perez. Bravo!
Ja muut roolit...
Kouluasioista määräsi äiti.
Mitä kirjoitan jalasta?
Mistä jalasta? - Siitä lyhyemmästä.
Kumpi on lyhyempi?
Selvä.
"Banaani". Kohtaus 7, otto 32.
Ja käy!
Jos väsyttää, banaani piristää! - Hienoa! Kyllä!
Kyllä! Loistavaa.
Äidistä tuli suurenmoinen agentti...
Tietysti hän osaa tanssia!
...ja sopimuksia satoi taivaalta.
Kuvatkaa jo Rolandia! - Näyttäkää Roland!
Tuolla hän on! Tuolla! - Roland!
Työskentelin sen ajan suuruuksien kanssa:
Petula Clark, Gilbert Bécaud, Sheila, -
Richard Anthony ja Joe Dassin.
Osallistuin kaikkiin fantastisiin ohjelmiin, -
joita olin katsellut sairasvuoteellani vain muutama vuosi aiemmin.
Ja sitten eräänä päivänä...
Sylvie Vartan ja Johnny Hallyday!
Antakaa heille lämpimät aplodit.
Kiitos paljon! - Kiitos, kaikki.
Minulla oli lupaava ura näyttelijänä.
Sain pieniä rooleja elokuvista ja näytelmistä.
Mutta kun äiti ymmärsi, -
että suurin osa näyttelijöistä eli köyhyydessä...
Miksi hän ei jatka? - Tämä riittää.
...hän päätti, että Jumalan ihmeen kokenut lapsi -
tarvitsi korkeammat koulutukselliset tavoitteet.
Huomenta. Huomenta, äiti.
Juridiikan opintojeni loppuvaiheessa -
sisarukseni olivat jo muuttaneet kotoa -
ja Estherillä oli jäljellä vain minut.
Laitoin Baba Salin kuvan taskuusi.
En tarvitse häntä, äiti!
Älä puhu kenellekään metrossa.
Lopeta jo, äiti.
Selvä...
Ja voit olla huoleti. Voit palauttaa kokeen kirjallisena keskiviikkona.
Miksi? - Halusit palauttaa sen keskiviikkona.
Miksi saan tehdä niin?
Sinä halusit palauttaa sen silloin.
Professori Delguste on ihana. - Ei, ei...
Pyysin, ettet puhuisi opettajien kanssa.
Kävin vain yhden keskustelun Pierrot'n kanssa.
"Pierrot'n"? Puhutteletko professoria etunimellä?
Älä sitten puhu tuntemattomille metrossa.
Lopeta! Älä enää puhu opettajilleni -
äläkä anna kuvia Baba Salista.
Miksi kiellät 27-vuotiasta puhumasta tuntemattomille? Miksi?
Anna minun elää elämääni, äiti!
Hyvä on.
Olet vain aina puhumassa tuntemattomille.
En ymmärrä miksi...
Sen on oltava tietoinen yksityisyyden loukkaus, -
joka tehdään tietyllä tavalla.
Siviili- ja rikosoikeudellisia seuraamuksia -
määrätään vain erityistapauksissa, -
ja ne heikentävät yksityisyyden suojaa.
Tuntematon henkilö rannalla -
voi siis siinä missä julkisuuden henkilökin -
valittaa yksityiselämänsä loukkaamisesta.
Mutta kustannukset...
Monsieur Roland Perez.
Monsieur Roland Perez?
Monsieur Roland Perez. Teidän vuoronne.
Monsieur Perez! - Niin, Pierrot?
Anteeksi, monsieur Delguste.
Onko minun vuoroni? - On, olkaa hyvä.
Roland?
Minä tässä, äiti. Tulin kotiin. Toin muutaman ystävän syömään.
Voinko olla avuksi? - Toki.
Mistä vanhempasi tulevat? - Tunisiasta.
He tulivat tänne yhdessä.
Laita se tuohon.
Todella herkullista.
Niin on.
Laitatteko sen takaisin? - Tietysti.
Hän on hyvä mies. - Kuin Roland?
Niin, aivan...
Mitä odotat? Hän on se oikea.
Hän on naimisissa, äiti.
Hääpäivästänne tulee elämäni paras päivä.
Hän on jo naimisissa.
Väärän miehen kanssa. Sellaista sattuu.
Älä kerro kampurajalasta. Se on turhaa.
Hänen vanhempansa ovat korkeasti koulutettuja.
Korkeasti koulutetut appivanhemmat ja kaunishiuksinen vaimo.
Avioliitosta tulee ihana.
Tämä on harvinainen. Todellinen keräilyesine.
19. marraskuuta 1961 Vartan oli televisiossa ensi kertaa.
Vuosi 1966 oli Vartanille tapahtumarikas.
David syntyi, ja huhuttiin, että hän ja Johnny eroaisivat.
Harva tietää, että Vartan oli hyvin kiinnostunut Hieronymus Boschista.
Keskiajan taiteilijasta.
Sitten hän julkaisi hollanninkielisen levyn, -
sitten saksankielisen ja sitten espanjankielisen.
Jos tarkastelee tarkemmin -
Vartanin lavastuksia, musiikkivideoita ja asuja, huomaa, -
että hän on ottanut vaikutteita Boschilta, -
joka syntyi Den Boschissa vuonna 1450.
Olemme julkaisemassa uutislehden artisteista.
Joka numerossa on haastattelu, joka sukeltaa pintaa syvemmälle.
Ensimmäiseen numeroon -
haluaisimme Sylvie Vartanin haastattelun.
Tietysti. - Ja jos sopii...
...haluamme, että sinä haastattelet häntä. - Minäkö?
Ei. En voi.
En edes näe, mitä olen kirjoittanut.
Monsieur Perez.
Oletteko monsieur Perez? - En, olen... Minä...
Puhutteko ranskaa? - Puhun.
Voimme puhua englantia. - Ei, ei. It's okay.
Saatte 10 minuuttia. - Mitä? Anteeksi.
Hän odottaa.
Onko aiheita, joita pitää välttää? - Ei ole.
Päivää. - Päivää.
Muistilehtiöni.
Sopiiko, että nauhoitan haastattelun? - Sopii.
Oho.
Katsotaan... Noin.
Anteeksi, minä...
Jos on viettänyt onnellisen, rakkaudentäyteisen -
ja suojellun lapsuuden...
...ja etenkin, jos on ollut onni -
saada teidän äitinne kaltainen äiti...
...niin eikö silloin...
...ole aina etsimässä kadonnutta aikaa?
Tunnette Proustin.
Kyllä. Kiitos teidän.
Jos äiti on yhtä rakastavainen kuin oma äitini, -
tai Proustin äiti...
...on vaikea kohdata todellisuus.
Mutta...
Samalla se antaa vakaan perustan.
Tasapainoa ja voimaa.
Mutta siitä on myös haittaa. - Todellakin.
Toinen kysymys.
"Samalla sitä on myös...
...tunteellisesti avuton... rakkaudessa."
Koko opiskeluni ajan haastattelin Vartania -
aina kun hän oli ajankohtainen. - Monsieur Perez. How are you?
Voin hyvin.
Oikein hyvin.
Ei, en ole fani. En pidä itseäni sellaisena.
Se on... Ei.
Onhan tämä sinun? - Se on sinun.
Ei, odota... Anteeksi.
Se on minun.
Ihmiset käyvät Vartanin konserteissa -
ja pyytävät nimmaria, -
mutta en ole sellainen.
Minun ei tarvitse lähestyä häntä. Minä...
Sellainen on Vartan.
Mutta sitten...
Oho. Jatkoin vain matkaa.
Jonkinlaisen jumalaisen väliintulon kautta, -
vain muutaman avioliittokuukauden jälkeen -
Litzie huomasi naineensa väärän henkilön.
Mikä on?
Minulla on...
Minun olisi pitänyt kertoa. Anteeksi.
Yleensä se ei näy.
Se ei näy, kun olen pukeissa.
Anteeksi.
Minun olisi pitänyt kertoa.
Ei se mitään.
Anna suukko.
Äiti! - Palamme helvetissä.
Mitä on tapahtunut? - He tarjoilivat katkarapuja.
Mistä sinä puhut? - He tarjoilivat katkarapuja!
Suurena päivänämme saamme simpukoita!
Se on kiellettyä.
Ei se mitään. Häät ovat kuitenkin upeat.
Päädymme kaikki helvettiin.
Ei, äiti.
Poistimme kaikki, rabbiinit eivät nähneet. - Buffetin jälkeen tarjoiltiin lämminruoka.
Kalaruoka. Merianturaa duxellesin kera.
Kalaa, sieniä, vihanneksia...
Ei mitään Tooran kieltämää.
Saatoin vihdoin rentoutua -
ja pistin haarukan kalaan...
Ja mitä näinkään?
Katkarapuja! Taas katkarapuja!
Katkarapuja oli kaikkialla!
Koko lautanen kuhisi katkarapuja.
Miten hirveää.
Miten hirveää! Häpeän.
Hoidimme senkin. Tule nyt.
Eniten minuun sattuu se, että...
Tämän piti olla elämäni paras päivä...
Ja mitä sain kuulla?
Laskekaa hänet alas! Laskekaa hänet alas!
Hänhän on raskaana!
Kuinka saatoit tehdä minulle niin?
Kuinka saatoit? - Anteeksi, äiti.
Ansaitsenko sen? - Et, anteeksi.
Kuinka saatoit tehdä minulle niin? - Anteeksi.
Miksi sain tietää siitä sillä tavalla? - Anteeksi.
Anteeksi. - Koidut vielä kuolemakseni.
Hääyön jälkeen Roland muutti takaisin kotiin.
Ei, ei. Heidän asuntonsa ei ole vielä valmis.
Ei ole mitään kiirettä.
Miksi estäisimme häntä?
Mchikpara meni naimisiin, mutta jää luoksemme.
Olen kylläinen.
Tämä on herkullista.
Söitkö äitisi luona? - En.
En syönyt.
En ole syönyt äidin luona.
Hän vain halusi minun maistavan yhtä kakkua.
Mutten syönyt. - Tiedät kai, että olen vaimosi?
Tiedän kyllä. Miksi...
Miksi syöt äitisi luona? - En syö.
Mikä on sitten vialla? - Ei mikään.
Enkö ole hyvä laittamaan ruokaa? - Et.
Enkö? - Siis olet. Tämä on herkullista. Minä...
Asunto ei ollut valmis, ja äiti...
Mutta nyt se on valmis. - Niin on. Tosiaan.
Missä vaatteesi ovat?
Nähdään sitten. - Nähdään, mchikpara.
Se on rankkaa äidille. Tosi rankkaa.
Anna hänelle aikaa katkaista napanuora.
Ongelma ei ole äitisi.
Älä mene lääkäriin. Syö oliiviöljyä, hunajaa ja sitruunaa.
Joku soittaa ovikelloa. Kiirettä pitää.
Hän ei pärjäisi ilman minua.
Selvä. Kuulemiin.
Tullaan, tullaan.
Miksi rimputtaa tuolla tavalla?
Minkä ihmeen takia?
Monsieur Foenkinos? - Kyllä.
Madame Perez, asianajaja Perezin äiti.
Hauska tavata. Peremmälle.
Leivos? - Ei kiitos.
Diabetes? Minä syön silti.
Anteeksi myöhästyminen. Olkaa hyvä.
Minulla ei ole vielä sihteeriä, - joten äiti tuuraa toistaiseksi.
Hän auttaa minua.
Tämä on vähän kuin perheyritys. - Todellakin.
Niin sen kuuluukin olla.
Äiti...
Jättäisitkö meidät kahden? Voisitko?
Hyvä on. - Kiitos.
Et saa tehdä noin.
Päämiesteni asiat ovat yksityisiä. Sinä...
Miksi onnut? - En onnu.
Kuulitko, mitä sanoin?
Näyttää siltä, että onnut. - En onnu!
Kuuntele nyt.
Ymmärrän. Se on salaista, pitää pysyä vaiti.
Ja miksi naapureita kiinnostaisi, -
että Foenkinos jättää vaimonsa perinnöttömäksi?
Miten sinä tiedät siitä?
En salakuunnellut. - Älä salakuuntele!
Hei! Onko uutisia Foenkinosista?
Siis... Mistä hän puhuu?
Tule. Se ihminen ei osaa pitää suutaan kiinni.
Paljon väkeä tänään.
Monsieur Foenkinos.
Tulkaa sisään salaisuuksienne kanssa.
Olemme hieman myöhässä tänään.
Se on maksettava keskiviikkona.
Harold? Mitä sinä teet?
Poika on hullu. Maksan sen huomenna.
Maksa koulukin. Sieltä soitettiin.
Unohdin sen. Onko sinulla avaimet? - Ne ovat sinulla.
Puhelin on katkaistu. Maksakaa lasku.
Mitä teet täällä, äiti?
Miten löydän Haroldille vaimon, jos emme näe?
Näit hänet eilen. - Puhelin on katkaistu.
Maksakaa lasku.
Etkö ottanut avainta takaisin? - Otin. Hän teetätti kopion kopiosta.
Meillä oli kolme lasta, ja laskuja alkoi kasaantua.
Herra tuomari...
Siispä aloin toimia puolustusasianajajana, -
ja minusta tuli kunnioitettu sellainen:
Oli sivupolkuja, korkeita äänensävyjä, -
itkua ja suuria tunteita.
Kaikkea - valon nopeudella.
On kunnia saada jälleen vieraaksemme mies, -
josta on tulossa immateriaalioikeuden huippuasiantuntija.
Roland Perez. Tervetuloa. - Hei, kaikki.
Mitä kuuluu? - Oikein hyvää.
Anteeksi, madame Perez.
Uusissa tiloissa on tilaa -
myös nuoremmille lakimiehille.
Tarvitsemme heitä firman uudelleenjärjestelyyn.
Olemmehan puhuneet siitä.
Kas niin.
Missä minun huoneeni on?
Sinun huoneesi...
Olenko saanut potkut?
Tee minulle palvelus...
Älä kerro asiakkaille, että sain potkut.
Sano, että kuolin.
Äiti, älä nyt. Ei se ole...
Olen myöhässä!
Ja juuri kuten Esther ennusti, -
sain ihanan avioliiton, ihanan vaimon ja ihania lapsia.
Kaikki oli ihanaa.
Juuri nyt kaikki näyttää hyvältä.
Onnistuimme poistamaan koko kasvaimen.
Suosittelemme kemoterapiaa ennaltaehkäisynä.
Ennaltaehkäisynä? - Niin.
Mutta koko kasvain poistettiin.
Niin, mutta varmistaaksemme, että...
Aiheuttaisiko tämä ennaltaehkäisevä hoito hiustenlähtöä?
Kyllä, se on osa... - Pahoinvointia?
Jonkin aikaa, kyllä.
Onko varmaa, että paranen?
Ei ole.
Litzien päätös oli lopullinen.
Kuten aina.
Litzie halusi elää täysillä.
Siinähän sinä olet! Etsin kaikkialta.
Mitä kuuluu? - Hyvää.
Nähdään torstaina! Hei hei.
Se oli ulkona.
Sori, mutta se oli viivalla.
Noin.
Täydellistä!
Seuraavat vuodet olivat elämämme parhaita.
Täältä tulee leipä.
Käykää istumaan. - Kiitos.
No niin...
Kumpi teistä on potilas?
Minä.
Saanko tutkia teidät?
Tietysti.
Maasta sinä olet tullut, maaksi pitää sinun tuleman.
Henki palaa Jumalan tykö.
Kaikki ovat tervetulleita heittämään maata.
Onko kaikki mukana?
Nähdään illalla. Mukavaa koulupäivää.
Miksi et mennyt kouluun? Selitä minulle.
En halua puhua kanssasi! - Kerro miksi.
Eikö mene jakeluun?
En halua puhua kanssasi tai kuunnella sinua!
Älä puhu minulle noin. - Anna minun olla!
Ja Harold, poikani...
Hän... hädin tuskin puhuu kanssani. Joten...
Perheeni on hajoamassa.
Mistä uskot sen johtuvan?
Ongelmana on...
...että minä...
Koko elämäni muut ihmiset...
...ovat päättäneet puolestani.
Koko elämäni.
Nyt tunnen olevani eksyksissä.
Aloitin oikaisemalla ison virheen.
Litzien hautaamisen ankealle hautausmaalle.
Hänhän rakasti aurinkoa.
Puhutte paljon elämästänne Litzien kanssa.
Sietämättömästä kivusta.
Äidistänne.
Hänen rohkeudestaan ja uskollisuudestaan.
Mutta... Ette koskaan puhu isästänne.
Kertokaa hänestä.
Isästänikö?
Kertokaa lapsuudenmuisto isästänne.
Hyvä on.
Saanko puhua isän kanssa? - Isänkö?
Niin. - Mitä on tapahtunut?
Ei mitään. Haluan vain puhua hänen kanssaan.
Oletko sairas? Kerro, mistä on kyse.
Kaikki on hyvin. Haluan vain jutella.
Tarvitsetko rahaa? - En tarvitse rahaa.
Mistä sitten on kyse? - Älä viitsi. Anna minun puhua isän kanssa!
Onko kyse lapsista? Haroldistako?
He voivat hyvin. Haluan vain puhua isän kanssa!
Ei, äiti. Et tule mukaan. - Miksi en?
Isä, olen täällä! Tule.
Odotamme sinua. - Ei, vain isä tulee.
Mene takaisin sisälle. Vain isä.
Vaimosi oli hieno ihminen.
Tiedäthän...
Äitini kuoli, kun olin neljän.
Joten...
Minun täytyy myöntää, että...
...kun näen lapsesi kärsivän...
...se tuntuu musertavalta.
Nähdään pian. - Nähdään.
Puoli vuotta myöhemmin isä kuoli.
Mutta sinä aikana saimme aivan uuden suhteen.
Hei.
Kaikki hyvin? Onnutko? - En.
Sylvie, tässä asianajajani, josta olen kertonut.
Ettekö ollut journalisti?
Tunnetteko toisenne? - Kyllä, hieman.
Roland Perez. - Aivan.
Olitte etevä journalisti.
Hyvin valmistautunut.
Englantia puhuva, ellen muista väärin.
Kyllä, niin voisi sanoa. Selitän myöhemmin.
Ai millainen Sylvie Vartan on?
Hän on niin kaunis, äiti. Ja älykäs.
Se oli...
Hän piti sinusta varmasti. - Enpä tiedä.
Mutta et ikinä arvaa, mitä illallisen lopussa tapahtui.
Kerro. -Seisoin ulkona Sylvie Vartanin kanssa...
...ja hän pyysi minua asianajajakseen.
No tietysti, mchikpara.
Kerroitko hänelle kaiken? - Minkä?
Kaiken!
En. - Miksi et?
Äiti, emme voi koskaan kertoa sitä.
Kuulitko? Emme koskaan. - Hyvä on, ymmärrän.
Sylvie ja minä löysimme toisemme, -
ja meistä tuli läheisiä ystäviä.
Illastimme toistemme luona, kävimme teatterissa ja lomailimme yhdessä.
Tutustuin hänen perheeseensä, ja hän minun.
Tai, no...
Kaikkiin paitsi äitiin.
Äiti, mitä sinä teet? Minähän ostin jälkiruoan.
Milloin Sylvie tulee? - Hän tulee, kun tulee.
Harold, löydän sinulle vaimon.
Harold, tule auttamaan.
Bravo!
Hyvää syntymäpäivää!
Kiitos, kaikki!
Olen valtavan liikuttunut, kun saan tavata teidät.
Minulla on niin paljon kerrottavaa, että kirjoitin teille kirjeen.
Äiti... Kaikki hyvin?
Mennäänkö keittiöön hakemaan leivokset?
Mitä se Sylvielle antamasi kirjekuori sisälsi?
Mikä kirjekuori? - Näin, että annoit sen hänelle.
Hän sanoi vain, että olen charmikas.
Sylvie Vartan pitää minua charmikkaana.
Minulle on sanottu, etten koskaan saa kertoa huonosta jalastasi.
Äiti... - Emme ole tehneet mitään pahaa.
Teimmekö hänelle hyvää vai pahaa, -
kun ostimme kaikki ne levyt ja lehdet?
Opit lukemaan hänen laulujensa avulla.
Ja kaikki esitykset.
Et kai kirjoittanut siitä kirjeessä?
Jos hän tietäisi, mitä hän merkitsi meille, hän ilahtuisi.
Ei, äiti! Työskentelen hänen kanssaan.
Hän ei saa luulla, että olen fani, joka kutsui hänet kotiinsa.
Hän pitäisi minua hulluna.
Älä pilaa kaikkea!
Sylvie tuli tänne laulamaan meille. - Ei, hän lauloi minulle.
Hän lauloi minulle, äiti, ei sinulle.
Minulle. Tämä on minun elämäni.
Minun elämäni! Minun lapseni.
Lakkaa sekaantumasta kaikkeen. Lopeta se!
Älä sano pojalleni, että etsit hänelle vaimon.
Et etsi hänelle mitään!
Kuka auttoi sinua löytämään Litzien?
Lähde täältä.
Mene.
Se meni hyvin.
Hän ei odottanut sitä.
Emme ottaneet sitä enää puheeksi.
Ja ikävä kyllä tapasimme harvoin sen jälkeen.
Siellä oli laukku, -
joten hän soitti virkavallan paikalle.
Vartijat eivät saa tutkia laukkua ilman lupaa.
Heidän on odotettava...
Hei...
Hei.
Pidän hänestä.
Toitko tänne tuollaisen tähden varoittamatta?
En ole edes harjannut hiuksia.
Mchikpara, hae teetä ja leivoksia.
Vieraallemme.
Minä haen. - Mitä ikinä kaunis kollegasi haluaa.
Suoristanko sinua? - Olet niin kiltti.
Onko nyt hyvä?
Entä Catherine? - Aivan, Catherine.
Haloo?
Roland! Nopeammin, nopeammin!
Kun suuresti rakastamani nainen oli poissa, -
tunsin ensi kertaa olevani yksin.
No niin.
Ystävät, valmista tuli!
Sylvie?
- Niin?
Tiedättekö, mitä olette merkinnyt Rolandille?
En.
Harva tietää tästä, mutta on teidän ansiotanne, -
että Roland pystyy kävelemään tänään.
Esther halusi teidän tietävän -
Rolandin synnynnäisestä epämuodostumasta.
Kampurajalan vuoksi hän ei voinut kävellä.
Hän ryömi asunnossa päivät pitkät, -
ja kiitos teidän hän...
Valppauteni herpaantui sairaalassa.
Kun hain teetä, äiti kertoi aivan kaiken.
Vammastani, lääkäreistä, nikamanikkarista.
Ja Sylvie Vartanista.
Hän rakastui teihin. Annoitte hänelle voimaa.
Olet kuollut! Kuollut!
Anna minun elää elämääni! Helvetti!
Hei, Sylvie.
Tämä kirje on... äidiltäni.
Hän halusi antaa sen sinulle syntymäpäivänäni.
Olen ponnistellut, etten olisi enää se pieni poika.
Olen soittanut kollegalle. Hän ottaa hoitaakseen kaikki asiasi.
Minun olisi pitänyt kertoa kauan sitten.
Mutten kertonut.
Pyydän anteeksi.
Ei sinun tarvitse pyytää anteeksi.
Se on suurenmoinen tarina.
Se kosketti minua.
Joten...
Tee siitä jotain.
Hyvä on.
Hei, äiti.
Haluan... kiittää sinua.
Kiitos ihanasta elämästä.
Englantilainen kirjailija kirjoitti kerran, -
ettei Jumala voi olla kaikkialla...
...ja sen vuoksi hän keksi äidit.
Suomennos: Frej Grönholm Iyuno
PERUSTUU ROLAND PEREZIN KIRJAAN